SEAFCO:กำไรโตแข็งแกร่งไปอีก 3 ปีแนะนำซื้อราคาเป้าหมาย 13.40 บาท
SEAFCO แม้ว่าราคาหุ้นปรับตัวสูงขึ้นมาก่อนหน้านี้ แต่เราเชื่อว่ายังคงมีอัพไซด์อยู่ โดยเรายังคงแนะนำให้ "ซื้อ" SEAFCO เนื่องจาก 1) บริษัทมีแนวโน้มผลประกอบการที่ดีจากงานในมือ 2) คาดอัตรากำไรขยายตัวดีขึ้นจากรายได้ที่เพิ่มขึ้นมาจากโครงการที่มีอัตรากำไรสูงอย่างเช่น การก่อสร้างที่ใช้เพียงแรงงานหรือโครงการหลังสวน และ 3) มีอัพไซด์ต่อราคาเป้าหมายของเรา 24%
13 ก.ค. 2559

บล.ทิสโก้ ระบุในบทวิเคราะห์วันนี้ (13ก.ค.) ว่า บริษัท ซีฟโก้ จำกัด (มหาชน)หรือ SEAFCO ปัจจุบันมีงานในมืออยู่ราวๆ 893.45 ล้านบาท ซึ่งยังไม่รวมโครงการรถไฟรางคู่ (จิระ-ขอนแก่น) โดย subcontract งานจาก CK มูลค่า 500 ล้านบาท หากรวมแล้วจะทำให้มีงานในมือราวๆ 1.4 พันล้านบาท นอกจากนี้ยังมีงานภาครัฐที่คาดว่าจะเปิดประมูลอีกหลายงาน เช่น รถไฟฟ้า, รถไฟรางคู่, งานสนามบินสุวรรณภูมิ โดยเฉพาะโครงการรถไฟฟ้าสายสีส้มที่ไม่เพียแค่รับงานลงเสาเข็ม แต่ยังมีงานหลังสวน 3 ใน 6 สัญญาที่รับงานจากผู้รับเหมารายใหญ่ ทั้งนี้ เราคาดว่า CK จะชนะการประมูลหลายโครงการที่จะเปิดประมูลและโดยปกติ SEAFCO จะรับงานจาก CK ซึ่งจะส่งผลดีต่อ SEAFCO
คาด SEAFCO จะรายงานกำไรเติบโตอย่างแข็งแกร่ง 50% ในปีนี้, 20% ในปี 2017 และ 16% ในปี 2018 โดยแนวโน้มมาร์จิ้นจะดีขึ้น เนื่องจากสัดส่วนรายได้ที่เพิ่มขึ้นมาจากโครงการที่มีมาร์จิ้นสูง อย่างเช่น รับงานจาก CK และ diaphragm wall เป็นต้น
คงประมาณการกำไรของเรา แต่ปรับมูลค่าที่เหมาะสมโดยอ้างอิง PER ปี 2017F ที่ 15 เท่า (อิงจาก PEE เฉลี่ยของหุ้นผู้รับเหมาขนาดเล็ก) ทำให้มูลค่าที่เหมาะสมเพิ่มขึ้นจาก 11.10 บาท เป็น 13.40 บาท โดยมีความเสี่ยงหลักๆ การก่อสร้างล่าช้า, งานน้อยกว่าคาด, ต้นทุนเพิ่มขึ้นจากความล่าช้า รวมทั้งต้นทุนวัตถุดิบและราคาน้ำมันเพิ่มขึ้น